section_heading: Životopis
paragraph_text: Erdö je rođen u Budimpešti, 25. lipnja 1952., kao prvi od šest sinova Sándora i Marie (Kiss) Erdö. Studirao je u Ostrogonu i Budimpeštu. Doktorat teologije i kanonskog prava je postigao na Papinskom lateranskom sveučilištu u Rimu. Dana 18. lipnja 1975., Erdöa je za svećenika zaredio biskup László Lékai. Djelovao je kao vikar u Dorogu, a zatim je nastavio studij u Rimu od 1977. do 1980. Sljedećih osam godina, radio je kap profesor teologije i kanonskog prava u sjemeništu u Ostrogonu, a održavao je i gostujuća predavanja na nekoliko stranih sveučilišta. Godine 1988. je počeo predavati teologiju na Katoličkom sveučilištu "Pázmány Péter", služeći kao rektor od 1998. do 2003. godine. Od 2005. godine je Veliki kancelar sveučilišta.